ทำโพรงจมูกให้โล่ง เสริมระบบภูมิคุ้มกัน
สัญชาตญาณของคุณอาจสั่งให้คุณสั่งจมูกเมื่อมีอาการคัดจมูก แต่วิธีนี้ก็อาจส่งผลได้ทั้งผลดีและผลเสีย งานวิจัยบางส่วนค้นพบว่า การสั่งจมูกแรงๆ อาจทำให้เกิดแรงกดและขังน้ำมูกเอาไว้ในโพรงจมูก ซึ่งอาจนำไปสู่การติดเชื้อได้ แต่ในทางกลับกัน ผู้เชี่ยวชาญบางส่วนก็ได้บอกว่า การสั่งจมูกเป็นสิ่งที่สมควรทำเมื่อคุณเป็นหวัด เพราะจะช่วยขจัดน้ำมูกส่วนเกินออกจากร่างกาย ซึ่งจะช่วยให้หายใจได้สะดวกขึ้น ดังนั้นวิธีที่ดีที่สุดก็คือ ควรสั่งจมูกเฉพาะตอนที่จำเป็นจริงๆ   ไม่ว่าคุณจะเชื่อแบบไหนก็ตาม คุณก็ควรสั่งจมูกเบาๆ เพื่อไม่ให้เกิดแรงกด และใช้วิธีสั่งจมูกที่แพทย์แนะนำ คือการกดปิดรูจมูกข้างหนึ่งด้วยนิ้ว สั่งจมูกอีกข้างเบาๆ และทำซ้ำเหมือนกันกับรูจมูกอีกข้าง  ระวังอย่าสูดน้ำมูกและหายใจแรง เพราะจะทำให้น้ำมูกกลับเข้าไปในจมูก หากคุณต้องออกจากบ้าน ก็ให้พกผ้าเช็ดหน้าหรือกระดาษชำระเตรียมไว้ตลอด คุณควรล้างมือทุกครั้งหลังสั่งจมูก เพื่อป้องกันการแพร่กระจายของเชื้อไวรัสหวัด การสั่งจมูกบ่อยๆ อาจทำให้เกิดการระคายเคืองได้ ให้ใช้ผ้าเช็ดหน้าเนื้อนุ่มคุณภาพดีเช็ดเพื่อไม่ให้ระคายผิว และใช้มอยส์เจอไรเซอร์กับจมูกหากจำเป็น หลีกเลี่ยงการใช้กระดาษเช็ดปากหรือกระดาษยี่ห้อ Kleenex เพราะจะระคายเคืองผิวได้ง่ายกว่าผ้าเช็ดหน้า วิธีนี้เป็นวิธีการใช้ของในบ้านบรรเทาอาการหวัดได้อย่างมีประสิทธิภาพซึ่งนิยมใช้กันมาเป็นเวลานานแล้ว เริ่มทำชาน้ำผึ้งมะนาวด้วยการต้มน้ำเปล่า เทใส่เหยือก เติมน้ำมะนาว 1 กับอีก 1/2 ช้อนโต๊ะ และน้ำผึ้งสองช้อนชา คนให้เข้ากัน น้ำผึ้งจะช่วยบรรเทาอาการเจ็บคอ ส่วนมะนาวจะช่วยให้จมูกโล่งขึ้น นอกจากนี้วิตามินซีจะยังช่วยจัดการกับเชื้อหวัดอีกด้วย  ชาจะช่วยบรรเทาอาการได้ในทันที และผลของมันจะอยู่ได้นานอย่างน้อยสองถึงสามชั่วโมง เพื่อให้ได้ประสิทธิภาพสูงสุด ให้ดื่มชาขณะกำลังนั่งบนเก้าอี้สบายๆ หน้าเครื่องทำความร้อน คุณจะรู้สึกดีขึ้นในไม่ช้า ไวรัสในช่องจมูกจะเติบโตได้ดีในที่ที่มีอุณหภูมิต่ำ คุณจึงหายใจไม่สะดวกเมื่ออยู่ในที่ที่มีอากาศหนาวหรือมีลมพัด งานวิจัยจากประเทศอิสราเอลเผยว่าการหายใจเอาอากาศอุ่นๆ เข้าไปจะช่วยบรรเทาอาการหวัดได้ ให้ป้องจมูกด้วยมืออุ่นๆ เป็นเวลาครึ่งชั่วโมง และหายใจทางปากแทน วิธีนี้จะช่วยยับยั้งการเจริญเติบโตของเชื้อไวรัสที่ชอบอากาศเย็นได้ ยาแก้คัดจมูกสามารถช่วยบรรเทาอาการได้ในทันที มันจะช่วยลดอาการอักเสบในโพรงจมูกและลดการผลิตน้ำมูก ยาแก้คัดจมูกมีขายตามร้านขายยาทั่วไปทั้งในรูปแบบเม็ดและแบบสเปรย์  ระวังอย่าใช้สเปรย์ยาแก้คัดจมูกมากไป (เกิน 3 ถึง 5 วัน) เพราะจะทำให้มีน้ำมูกมากขึ้น และเกิดการสะสมของแบคทีเรียได้ หนึ่งในวิธีรักษาอาการคัดจมูกซึ่งกลายเป็นที่นิยมในไม่กี่ปีที่ผ่านมากนี้ คือการล้างโพรงจมูกด้วยอุปกรณ์ล้างจมูก ใช้อุปกรณ์ล้างจมูกเทน้ำเกลือให้ไหลผ่านรูจมูกข้างหนึ่งและให้ไหลออกอีกข้างหนึ่ง วิธีนี้จะช่วยลดน้ำมูกในโพรงจมูก และล้างมันออกไป น้ำเกลือสามารถหาซื้อได้ตามร้านขายยาทั่วไป หรือคุณจะทำน้ำเกลือด้วยตัวเองก็ได้  สำหรับการใช้อุปกรณ์ล้างจมูก ให้ยื่นหน้าเหนืออ่างและเอียงหัวไปด้านข้าง สอดหัวฉีดของอุปกรณ์เข้าไปยังรูจมูกที่อยู่บนสุดและเทน้ำเกลือออกมา น้ำเกลือจะไหลเข้ารูจมูกข้างหนึ่งและไหลออกอีกข้างหนึ่ง คุณสามารถเอนหัวไปด้านหลังเพื่อให้น้ำไหลล้างโพรงจมูกได้เช่นกัน เมื่อน้ำไหลออกหมดแล้ว ก็ให้สั่งจมูกเบาๆ แล้วทำซ้ำกับรูจมูกอีกข้าง ใช้ยาขับเสมหะเพื่อขจัดอาการคัดจมูก โดยการลดเสมหะและเสลด ทำให้ทางเดินหายใจโล่งขึ้นและหายใจได้สะดวกยิ่งขึ้น  ยาขับเสมหะมีขายตามร้านขายยาทั้งแบบชนิดน้ำ ผง และแคปซูล ผลข้างเคียงจากการใช้ยาขับเสมหะมีทั้งอาการคลื่นไส้ วิงเวียน ง่วง และอาเจียน หากคุณมีอาการใดอาการหนึ่งดั่งที่กล่าวมานี้ ก็ควรไปปรึกษาแพทย์ทันที . น้ำมันหอมระเหยเช่นเปปเปอร์มิ้นต์ ยูคาลิปตัส กานพลู และ Tea tree oil สามารถช่วยลดอาการคัดจมูกและทำให้หายใจสะดวกขึ้นได้ การใช้น้ำมันหอมระเหยมีหลายวิธี วิธีหนึ่งคือการหยดน้ำมันหอมระเหยสักหนึ่งถึงสองหยดลงในชามใส่น้ำอุ่น จุ่มผ้าเช็ดหน้าสะอาดลงในน้ำ บิดน้ำออก และวางผ้าพักบนใบหน้าประมาณสองนาที หายใจเข้าลึกๆ และคุณจะค่อยๆ หายใจได้สะดวกขึ้น  คุณยังสามารถผสมน้ำมันหอมระเหยสักหนึ่งถึงสองหยดลงในเจลปิโตรเลียมเพื่อทำเจลสำหรับป้ายอกหรือเท้าก่อนเข้านอนได้อีกด้วย อีกวิธีคือการหยดน้ำมันหอมระเหยใส่ชุดนอนหรืออ่างอาบน้ำ เพื่อทำให้คุณหายใจสูดกลิ่นมันเข้าไปได้ง่าย ไอร้อนจากน้ำอุ่นจะช่วยให้โพรงจมูกโล่งและทำให้รู้สึกผ่อนคลาย หากความร้อนทำให้คุณรู้สึกวิงเวียน ก็ให้นั่งเก้าอี้พลาสติกระหว่างอาบน้ำไปด้วย หากคุณไว้ผมยาว ก็ให้ใช้ไดร์เป่าผมเพื่อรักษาความร้อนในร่างกายหลังอาบไว้ การทานอาหารเสริมเพื่อรับวิตามินและสารอาหารต่างๆ ที่จำเป็นก็เป็นวิธีหนึ่งในการช่วยเสริมระบบภูมิคุ้มกันอย่างง่าย คุณสามารถทานได้ทั้งอาหารเสริมที่มีวิตามินชนิดเดียว เช่น เม็ดวิตามินซี หรือสังกะสี หรือเลือกซื้ออาหารเสริมที่รวมวิตามินหลายชนิดไว้ในเม็ดเดียวก็ได้เช่นกัน หากคุณไม่ชอบทานปลา คุณก็สามารถรับกรดไขมันจากปลาเข้าสู่ร่างกายได้โดยการทานอาหารเสริมที่มีโอเมก้า 3 ซึ่งจะช่วยเสริมสร้างระบบภูมิคุ้มกัน  อาหารเสริมมีขายตามร้านขายยา ซุปเปอร์มาร์เก็ต และร้านขายอาหารเพื่อสุขภาพ การทานอาหารเสริมเพื่อเสริมสร้างภูมิคุ้มกันอาจจะไม่ได้ช่วยให้หวัดหายเร็วขึ้น แต่จะช่วยป้องกันไม่ให้คุณกลับมาป่วยอีกครั้ง กระเทียมจะช่วยเสริมสร้างระบบภูมิคุ้มกันและหัวใจด้วยสารต้านอนุมูลอิสระ และช่วยให้การไหลเวียนของเลือดปกติ หนึ่งในประโยชน์ต่อสุขภาพของกระเทียมคือการกระตุ้นการทำงานเซลล์ภูมิคุ้นกันของร่างกาย ลองบดกระเทียมสดกลีบหนึ่งผสมกับน้ำผึ้งหนึ่งช้อนชานำมาเคี้ยวและกลืนดูสิ งานวิจัยใหม่ได้แนะนำว่า หากคุณกำลังจะเป็นหวัดและทานสังกะสีก่อนเป็นหวัดหนึ่งวัน คุณก็อาจจะหายหวัดเร็วขึ้นหนึ่งวันและมีอาการหวัดรุนแรงน้อยกว่าปกติ น้ำผึ้งเป็นอาหารที่ช่วยเพิ่มภูมิคุ้มกันตามธรรมชาติ ซึ่งมีฤทธิ์ต้านเชื้อไวรัส และยังช่วยบรรเทาอาการเจ็บคอซึ่งเหมาะกับคนที่กำลังเป็นหวัด คุณสามารถใช้ช้อนตักน้ำผึ้งทานได้เลย หรือคนในน้ำร้อนหรือชาเพื่อใช้ดื่มก็ได้ ทานอาหารเสริมวิตามินซี ดื่มน้ำส้ม และทานผลไม้ที่มีวิตามินซีสูง เช่น ส้ม กีวี่ และสตรอว์เบอร์รี่ แม้ว่าจะยังเป็นที่โต้เถียงกันอยู่ว่าวิตามินซีสามารถช่วยรักษาหวัดได้จริงหรือไม่ แต่ผู้ที่สนับสนุนให้ทานวิตามินซีก็แนะนำว่าการทานวิตามินซีทุกวันจะช่วยให้หายหวัดเร็วขึ้นได้ เอ็กไคนาเซียเป็นอาหารเสริมสมุนไพรที่หลายคนกล่าวว่าสามารถช่วยเสริมภูมิคุ้มกันและต้านเชื้อไวรัสได้ แม้ว่าจะมีผู้เชี่ยวชาญถกเถียงกันว่ามันสามารถช่วยรักษาหวัดได้จริงหรือไม่ แต่งานวิจัยบางอย่างก็ยืนยันว่าเอ็กไคนาเซียสามารถลดโอกาสที่จะเป็นหวัดได้ และยังช่วยให้หายหวัดเร็วอีกด้วย ทานแคปซูลเอ็กไคนาเซียสองแคปซูลทันทีที่คุณเริ่มรู้สึกถึงอาการหวัด เอลเดอร์เบอร์รี่ก็เป็นอาหารที่ช่วยเสริมภูมิคุ้มกันจากธรรมชาติ ทานน้ำเชื่อมเอลเดอร์เบอร์รี่สักหนึ่งช้อน (หาซื้อได้ตามร้านขายอาหารเพื่อสุขภาพทั่วไป) หรือเติมสารสกัดเอลเดอร์เบอร์รี่ลงในเครื่องดื่มยามเช้าสักสองสามหยด อย่าให้คนอื่นทานหรือดื่มอะไรก็ตามต่อจากคุณ และเปลี่ยนปลอกหมอนของคุณทุกหนึ่งหรือสองวันในขณะที่ป่วย วิธีเหล่านี้จะช่วยลดโอกาสที่เชื้อหวัดจะแพร่สู่ผู้อื่น และยังช่วยขจัดเชื้อโรครอบๆ ตัวออกไปด้วย  ล้างมือหลังจากสั่งจมูก ไม่ใช่เพื่อตัวคุณ แต่เพื่อที่คนรอบข้างจะได้มีโอกาสติดเชื้อไวรัสจากคุณน้อยลง  หลีกเลี่ยงการปฏิสัมพันธ์กับผู้คนให้มากที่สุดเท่าที่เป็นไปได้ ไม่ว่าคุณจะเพิ่งเป็นหรือใกล้หายหวัดก็ตาม เชื้อไวรัสหวัด (โดยทั่วไปคือเชื้อ Rhinovirus หรือ Coronavirus) ก็สามารถแพร่ไปติดผู้อื่นได้ง่าย การหยุดเรียนหรือหยุดทำงานและพักอยู่บ้านถือเป็นสิ่งที่ “ควร” ทำ หากคุณจำเป็นต้องทำงานจริงๆ ก็ให้หลีกเลี่ยงการปฏิสัมพันธ์กับคนอื่น อย่าแตะต้องสิ่งของ และล้างมือให้บ่อยครั้ง วิธีนี้ยังช่วยลดโอกาสที่คุณจะป่วยหนักขึ้นกว่าเดิมอีกด้วย
ค่อยๆ สั่งจมูก. ดื่มชาน้ำผึ้งมะนาว. ใช้ยาแก้คัดจมูก. ล้างโพรงจมูก. ใช้ยาขับเสมหะ. ใช้น้ำมันหอมระเหย อาบน้ำอุ่น. ทานอาหารเสริม. ทานกระเทียม. ทานสังกะสี. ทานน้ำผึ้งดิบ. ทานวิตามินซีมากๆ. ทานสมุนไพรเอ็กไคนาเซีย. ทานน้ำเชื่อมเอลเดอร์เบอร์รี่. ป้องกันไม่ให้เชื้อแพร่กระจาย.
https://www.wikihow.com/Treat-a-Cold https://www.wikihow.com/Treat-a-Cold
Decongesting Your Sinuses Boosting Your Immune System